als_Latn dik_Latn sag_Latn
Politika e privatësisë dhe e cookies
Organizata e Dëshmitarëve të Jehovait respekton të drejtat e individit për privatësi. Për informacion rreth Politikës për mbrojtjen e të dhënave të organizatës sonë në mbarë botën, të lutemi kliko këtu.
Politika për mbrojtjen e të dhënave tregon si vepron me të dhënat personale organizata e Dëshmitarëve të Jehovait. Përveç kësaj, janë adoptuar udhëzime specifike që zbatohen për këtë sit, të cilat renditen më poshtë.
Ky sit është pronë e Watchtower Bible and Tract Society of New York, Inc. («Watchtower»), një korporatë jofitimprurëse në Nju-Jork që mbështet aktivitetet e Dëshmitarëve të Jehovait dhe arsimimin biblik. Disa serverë të sitit janë në Shtetet e Bashkuara të Amerikës.
Të dhënat personale
Të dhënat personale që ti vendos në këtë sit përdoren vetëm për qëllime që të bëhen të ditura në momentin që i plotëson.
Të dhënat e tua personale nuk ia kalojmë askujt tjetër, përveçse kur është e nevojshme të të sigurojmë shërbimin që ke kërkuar, kur të vëmë plotësisht në dijeni ose kur kemi arsye të forta për të besuar se nxjerrja e këtyre informacioneve është në masë të arsyeshme e nevojshme për t’iu përmbajtur ndonjë ligji a rregulli që zbatohet në këto raste, për t’iu përgjigjur ndonjë kërkese ligjore nga autoritetet për zbatimin e ligjit ose për të zbuluar e parandaluar mashtrime, rreziqe a probleme teknike. Duke përdorur këtë sit, na jep të drejtën që të dhënat e tua t’ua kalojmë palëve të treta vetëm për këto qëllime. Çdo e dhënë personale që jep, nuk do të shitet, nuk do të këmbehet ose nuk do të jepet hua në çfarëdolloj rrethane.
Pala e tretë. Ndonjëherë siti do të përmbajë linqe të siteve të palëve të treta, me të cilët jemi lidhur që të kryejnë shërbime për ne (për shembull, plotësimin e një formulari online). Do ta kuptosh se je futur në sitin e palës së tretë, sepse faqja do të marrë pamje tjetër dhe adresa te shiriti i shfletuesit tënd do të ndryshojë. Kur zgjedhim palën e tretë, kontrollojmë rregullat e tyre të privatësisë e të mbrojtjes së të dhënave, që të sigurohemi se plotësojnë të njëjtat standarde si ne për politikat tona, madje këtë e bëjmë rregullisht edhe më pas. Nëse ke pyetje për politikat e një pale të tretë, të lutemi shih politikën në sitin e tyre.
Siguria
E marrim shumë seriozisht sigurinë e të dhënave të tua personale. Gjatë transferimit të të dhënave të tua personale, i mbrojmë me anë të enkripteve, si Transport Layer Security (TLS). Përdorim sisteme kompjuterike me akses të kufizuar që ndodhen në godina që kanë masa sigurie fizike, elektronike dhe proceduriale, që të ruajmë konfidencialitetin dhe sigurinë e informacioneve që na janë dhënë.
Profilet
Adresa e email-it që vë kur krijon një profil në këtë sit, do të përdoret për të kontaktuar me ty për këtë profil. Për shembull, nëse harron emrin tënd të përdoruesit ose fjalëkalimin, dhe kërkon ndihmë që të hysh me identifikim, do të marrësh ndihmë nëpërmjet një mesazhi që do të të dërgohet në adresën e email-it që ke shkruar në profilin tënd të përdoruesit.
Kontributet
Nëse bën një kontribut monetar online, marrim emrin tënd dhe informacione që të të kontaktojmë. Që të pranojmë kontributet përmes kartës së kreditit, përdorim shërbime përpunimi pagesash online të licensuara e të njohura botërisht për sigurinë dhe për politikën e mbrojtjes së të dhënave. Nuk i ruajmë e as kemi akses në informacionet e kartës sate të kreditit, në numrat e llogarisë sate bankare ose në të dhënat e tjera të profilit që u dërgohen shërbimeve të përpunimit të të dhënave. Marrësi i kontributit ruan informacionet e transaksionit financiar për të paktën dhjetë vjet. Kjo përfshin datën e kontributit, shumën e kontribuar dhe mënyrën e dhurimit. Kështu mund të plotësojmë standardet për të dhënat e profilit dhe të të përgjigjemi për çdo pyetje që mund të të lindë gjatë asaj kohe. Nuk do të të kontaktojmë që të të kërkojmë kontribute shtesë.
Informacione të tjera
Mund të japësh të dhëna personale (si emrin, adresën postare dhe numrin e telefonit) për qëllime të tjera e jo për të kontribuar ose për të hapur një profil (si për shembull, për të kërkuar një studim biblik falas). I mbledhim, i ruajmë dhe i përdorim këto informacione vetëm për shërbimin që ke kërkuar ti dhe vetëm për aq kohë sa është e nevojshme.
Cookies dhe teknologji të ngjashme
Mbledhim informacione në mënyrë automatike kur viziton sitin tonë, nëpërmjet cookies, web beacons dhe teknologjive të ngjashme. Përdorimi i termit cookie në politikën e privatësisë është i gjerë dhe përfshin teknologji të ngjashme, si local storage.
Cookies. Si shumica e siteve, kur viziton këtë sit, në celularin, në tabletën ose në hardiskun e kompjuterit tënd mund të mbetet një numër i vogël të dhënash që njihen si cookies. Ka lloj-lloj cookies, që kryejnë funksione të ndryshme dhe në përgjithësi ta lehtësojnë përdorimin e sitit tonë. Cookies na tregojnë nëse e ke vizituar më parë sitin ose na kujtojnë parapëlqimet e tua kur po përdorje sitin. Për shembull, gjuha që zgjodhe kur hyre për herë të parë, mund të ruhet në një cookie, që të të dalë automatikisht kur të kthehesh te siti. Nuk i përdorim cookies për reklama.
Llojet e cookies që përdoren në këtë sit mund të klasifikohen në tri kategori:
Cookies jashtëzakonisht të domosdoshëm—Janë thelbësorë se na ndihmojnë të përdorim disa aspekte të sitit, si hyrjen me identifikim ose plotësimin e formularëve në sit. Pa ata, nuk mund të të sigurohen shërbimet që ke kërkuar, si për shembull, dhënia e kontributeve. Këtu përfshihen edhe cookies falë të cilëve të sigurojmë një shërbim specifik gjatë veprimeve në një shfletues. Këta cookies nuk i mbledhin informacionet e tua që të përdoren për arsye fitimi ose që të regjistrojë ku ke hyrë në Internet.
Cookies praktikë—Këta cookies përdoren që siti të kujtojë zgjedhjet që bën (si, emri, gjuha ose zona ku je) dhe përmbajnë veçori që ta lehtësojnë përdorimin e sitit.
Cookies analitikë—Me ta mblidhet informacion për mënyrën si e përdorin sitin vizitorët, për shembull, sa herë hyjnë në sit dhe sa është koha mesatare e çdo here që hyjnë në sit. Informacioni përdoret vetëm për të përmirësuar mënyrën si funksionon siti.
Disa cookies janë të palës së parë dhe i futim ne në sit. Të tjerë janë të palës së tretë që i fut një domain tjetër. Ne përdorim vetëm cookies të palës së parë, me përjashtim të cookies të palës së tretë të shoqëruara me Google reCAPTCHA. Google reCAPTCHA është përdorur për të dalluar përdoruesit njerëz nga kompjuterët, që të parandalojë mesazhet spam, që dalin automatikisht. Të lutemi, shih politikën e privatësisë së Google në https://www.google.com/intl/en/policies/privacy/.
Web Beacons. Faqe të sitit tonë mund të përmbajnë fajle të vogla elektronike të njohura si web beacons, falë të cilave regjistrojmë veprime, si për shembull, kur viziton një faqe të caktuar. Web beacons përdoren për të ndjekur hap pas hapi përdorimin e sitit dhe për të parë ecurinë e sitit.
Përdorimi i adresave IP. Një adresë IP është një kod numerik që identifikon kompjuterin tënd në Internet. Përdorim një adresë IP dhe llojin e shfletuesit tënd që të analizojmë modelet e përdorimit, të përcaktojmë problemet e sitit dhe të përmirësojmë shërbimin që të ofrojmë.
Zgjedhja jote. Shumica e shfletuesve të lejon t’i pengosh cookies ose të marrësh një paralajmërim para se një cookie të ruhet në pajisjen tënde. Të lutemi, shiko udhëzimet në shfletuesin tënd që të mësosh si bëhet kjo. Gjithsesi, të lutemi vër re se pa cookies nuk do të mund të përfitosh plotësisht nga veçoritë e sitit tonë.
Skriptet aktive ose JavaScript
Skriptet përdoren që të përmirësojnë funksionimin e sitit. Përdorimi i teknologjisë së skripteve i lejon sitit të të përgjigjet sa më shpejt. Skriptet nuk përdoren kurrë që siti ynë të instalojë programe në kompjuterin tënd ose të mbledhë të dhëna të cilat nuk i ke autorizuar.
Skriptet aktive ose JavaScript duhen aktivizuar në shfletues, me qëllim që disa pjesë të sitit të funksionojnë si duhet. Shumica e shfletuesve mundësojnë aktivizimin ose çaktivizimin e kësaj veçorie për site specifike. Shih dokumentet ndihmëse të shfletuesit që të dish si të aktivizosh skriptet për sitet që ke zgjedhur.
Të drejtat e tua
Përdorimi i sitit, përfshirë shkarkimin e çfarëdolloj botimi, videoje ose programi audio, është falas. Që të nxjerrësh dobi nga siti, nuk kërkohet që të hapësh një profil, të bësh një kontribut ose të bësh çfarëdolloj veprimi që kërkon të dhënat personale. Sidoqoftë, nëse vendos vetë të hapësh një profil, të bësh një kontribut, të kërkosh një studim biblik falas ose të bësh ndonjë veprim tjetër ku duhet të japësh të dhënat personale, ti je dakord me Politikën e privatësisë dhe të cookies, me ruajtjen e të dhënave në serverët që gjenden në Shtetet e Bashkuara të Amerikës, me mbledhjen, përpunimin, transferimin dhe ruajtjen e të dhënave të tua nga Watchtower dhe organizatat që mbështetin Dëshmitarët e Jehovait në vende të ndryshme, sepse këto janë të nevojshme që të plotësojmë shërbimin që ke kërkuar. Ai që mbledh të dhënat, do të ndryshojë në varësi të veprimit tënd në sit. Për shembull, nëse bën një kontribut për një ent ligjor në një vend të caktuar, emri dhe informacionet e tua për të të kontaktuar do t’i kalojnë atij enti ligjor që të tregohet gjatë procesit të dhurimit. Një shembull tjetër, nëse kërkon një studim biblik, emri dhe informacionet e tua për të të kontaktuar do t’i kalojnë një zyre dege të Dëshmitarëve të Jehovait që të plotësohet kërkesa jote.
Nëse nuk i jep të dhënat personale që kërkohen për të hapur një profil, për të bërë një kontribut ose për ndonjë shërbim tjetër nga siti që kërkon këto të dhëna personale, nuk do të mund ta plotësojmë kërkesën tënde.
Nëse në ndonjë moment do të lindë nevoja të ndryshojmë Politikën e privatësisë dhe të cookies, do t’i postojmë këto ndryshime në këtë faqe, që të dish gjithnjë ç’informacion mbledhim dhe si e përdorim.
Mund të kesh të drejta shtesë për të dhënat personale për aq sa kërkon ligji. Kjo mund të përfshijë të drejtën për akses, për të korrigjuar ose për të fshirë të dhënat personale që na ke dhënë me anë të këtij siti. Nëse kjo vlen për vendin tënd, këtu do të gjesh informacionet e kontaktit. Nëse pyetjet për të dhënat e tua lidhen me një kontribut, të lutemi kontakto marrësin e kontributit që të tregohet gjatë procesit të dhurimit dhe në përgjigjen e pranimit të kontributit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nno_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nno_Latn als_Latn als_Latn als_Latn als_Latn als_Latn als_Latn als_Latn